open-index/open-wikipedia-markdown huggingface dataset:
สุชาติ จันทรโชติกุล

พันเอก **สุชาติ จันทรโชติกุล**  (เกิด 3 มีนาคม พ.ศ. 2493) ผู้ประสานงานพรรคภูมิใจไทย ดูแลพื้นที่ภาคใต้ แกนนำกลุ่มด้ามขวานไทย อดีตสมาชิกสภาผู้แทนราษฎรจังหวัดสงขลา 1 สมัยและอดีตสมาชิกสภาขับเคลื่อนการปฏิรูปประเทศ สายการปกครองท้องถิ่น

## ประวัติ
พันเอกสุชาติ จันทรโชติกุล เกิดเมื่อวันที่ 3 มีนาคม พ.ศ. 2493 สำเร็จการศึกษาจาก โรงเรียนเตรียมทหาร รุ่นที่ 12 (ร่วมรุ่น กับ พลเอก ประยุทธ์ จันทร์โอชา) และ ปริญญาตรี วิทยาศาสตรบัณฑิต จาก โรงเรียนนายร้อยพระจุลจอมเกล้า

## การทำงาน
พันเอกสุชาติ เคยดำรงตำแหน่งเป็น ผู้บังคับกองพันทหารราบที่ 4 กรมทหารราบที่ 5 และ ผู้บังคับการกรมทหารพรานที่ 43 จังหวัดนราธิวาส ในช่วงปี พ.ศ. 2533 ถึง พ.ศ. 2535

## งานการเมือง
พันเอกสุชาติ ได้รับเลือกตั้งเป็นสมาชิกสภาผู้แทนราษฎร ครั้งแรกใน เดือนมีนาคม พ.ศ. 2535 สังกัดพรรคความหวังใหม่ ซึ่งได้รับเลือกตั้งครั้งเดียว 

### สมาชิกสภาผู้แทนราษฎร
พันเอกสุชาติ จันทรโชติกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสงขลา สังกัดพรรคความหวังใหม่

### สมาชิกสภาขับเคลื่อนการปฏิรูปประเทศ
พันเอกสุชาติได้รับโปรดเกล้า ฯ แต่งตั้งให้ดำรงตำแหน่งสมาชิกสภาขับเคลื่อนการปฏิรูปประเทศเมื่อวันที่ 5 ตุลาคม พ.ศ. 2558 กระทั่งได้ลาออกจากตำแหน่งสมาชิกสภาขับเคลื่อนการปฏิรูปประเทศโดยมีผลตั้งแต่วันที่ 1 กรกฎาคม พ.ศ. 2560 เพื่อลงสมัครรับเลือกตั้งสมาชิกสภาผู้แทนราษฎร

ในวันศุกร์ที่ 2 มีนาคม พ.ศ. 2561 พันเอกสุชาติได้จับมือกับนาย ชวน ชูจันทร์ ประธานประชาคมตลาดน้ำคลองลัดมะยมยื่นจดทะเบียนจัดตั้งพรรคการเมืองในชื่อ พรรคพลังประชารัฐ ก่อนจะตัดสินใจลาออกจากสมาชิกพรรคพลังประชารัฐ และไปสมัครเป็นสมาชิก พรรคกล้า เมื่อช่วงปลายปี พ.ศ. 2564 และรับตำแหน่งรองหัวหน้าพรรคดูแลพื้นที่ภาคใต้ ก่อนจะลาออกจากรองหัวหน้าพรรคกล้า และมาสมัครเป็นสมาชิกพรรคภูมิใจไทย รับตำแหน่งผู้ประสานงานพรรค ดูแลพื้นที่ภาคใต้

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองพัทลุง
หมวดหมู่:ทหารบกชาวไทย
หมวดหมู่:นักการเมืองจากจังหวัดพัทลุง
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคความหวังใหม่
หมวดหมู่:พรรคนำไทย
หมวดหมู่:พรรคพลังประชารัฐ
หมวดหมู่:พรรคกล้า
หมวดหมู่:พรรครวมไทยสร้างชาติ
หมวดหมู่:พรรคภูมิใจไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
สำเภา ประจวบเหมาะ

**สำเภา ประจวบเหมาะ** (21 พฤษภาคม พ.ศ. 2475 – 15 ธันวาคม พ.ศ. 2559) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดประจวบคีรีขันธ์ 9 สมัย

## ประวัติ
สำเภา เกิดเมื่อวันที่ 21 พฤษภาคม พ.ศ. 2475 เป็นบุตรนายพิเคราะห์ นางกิมลี้ ประจวบเหมาะ จบการศึกษาระดับมัธยมศึกษาตอนปลาย จากโรงเรียนประจวบวิทยาลัย

## งานการเมือง
สำเภา ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2519 สังกัดพรรคชาติไทย และได้รับเลือกต่อกันรวม 9 ครั้ง

สำเภา ได้รับแต่งตั้งเป็นรัฐมนตรีในรัฐบาลพลเอกชวลิต ยงใจยุทธ เป็นรัฐมนตรีช่วยว่าการกระทรวงเกษตรและสหกรณ์ (ครม.52)

ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายมนตรี ปาน้อยนนท์ จากพรรคประชาธิปัตย์ และวางมือทางการเมืองในที่สุด

### สมาชิกสภาผู้แทนราษฎร
สำเภา ประจวบเหมาะ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดประจวบคีรีขันธ์ สังกัดพรรคสยามประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดประจวบคีรีขันธ์ สังกัดพรรคความหวังใหม่

## หลังจากวางมือทางการเมือง

ปี พ.ศ. 2552 ถูกศาลล้มละลายกลาง สั่งให้เป็นบุคคลล้มละลาย

## ถึงแก่อนิจกรรม
สำเภา ประจวบเหมาะ เสียชีวิตด้วยภาวะติดเชื้อในกระแสเลือด เมื่อวันที่ 15 ธันวาคม พ.ศ. 2559 สิริอายุรวม 84 ปี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอกุยบุรี
หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดประจวบคีรีขันธ์
หมวดหมู่:สมาชิกสภาผู้แทนราษฎรจังหวัดประจวบคีรีขันธ์
หมวดหมู่:พรรคธรรมสังคม
หมวดหมู่:นักการเมืองพรรคชาติไทย
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคความหวังใหม่
หมวดหมู่:พรรคไทยรักไทย
หมวดหมู่:บุคคลจากโรงเรียนประจวบวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
กำชัย เรืองกาญจนเศรษฐ์

**กำชัย เรืองกาญจนเศรษฐ์** (เกิด 9 ธันวาคม พ.ศ. 2488) อดีตรัฐมนตรีช่วยว่าการกระทรวงคมนาคม อดีตรัฐมนตรีช่วยว่าการกระทรวงศึกษาธิการ และอดีตสมาชิกสภาผู้แทนราษฎรจังหวัดสุรินทร์ 5 สมัย

## ประวัติ
กำชัย เรืองกาญจนเศรษฐ์ เกิดเมื่อวันที่ 9 ธันวาคม พ.ศ. 2488 เป็นบุตรของนายวุฒิพงษ์ และ นางทองพูน เรืองกาญจนเศรษฐ์ จบการศึกษา ระดับปริญญาตรี สาขาครุศาสตร์ จาก MURRAY STATE UNIVERSITY MURRAY KY ปริญญาโท สาขาสังคมศาสตร์ จาก BALL STATE UNIVERSITY MUNCIE INDI 

## งานการเมือง
กำชัย ลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกเรื่อยมารวม 5 ครั้ง

กำชัย ได้รับแต่งตั้งเป็นรัฐมนตรีในรัฐบาลพลเอกสุจินดา คราประยูร เป็นเป็นรัฐมนตรีช่วยว่าการกระทรวงคมนาคม (ครม.48)  และ ในรัฐบาลนายชวน หลีกภัย เป็นรัฐมนตรีช่วยว่าการกระทรวงศึกษาธิการ (ครม.50)

ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายประดุจ มั่นหมาย จากพรรคไทยรักไทย และวางมือทางการเมืองในที่สุด

### สมาชิกสภาผู้แทนราษฎร
กำชัย เรืองกาญจนเศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสุรินทร์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสุรินทร์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสุรินทร์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสุรินทร์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสุรินทร์ สังกัดพรรคชาติพัฒนา (พ.ศ. 2535)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอปราสาท
หมวดหมู่:นักการเมืองจากจังหวัดสุรินทร์
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:พรรคประชาธรรม (พ.ศ. 2517)
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:พรรคชาติไทย
หมวดหมู่:พรรคมหาชน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
วัฒนธรรมลาว

thumb|หมู่บ้านในบริเวณปากอู ประเทศลาว
thumb|ดนตรีในลาวเมื่อ พ.ศ. 2516
thumb|การแต่งกายของชาวลาวที่ปากอู ประเทศลาว

ประเทศลาวมี**วัฒนธรรมลาว**ที่เป็นเอกลักษณ์ของตนเอง นับถือศาสนาพุทธนิกายเถรวาทที่ได้รับอิทธิพลจากอินเดีย และได้รับอิทธิพลจากวัฒนธรรมจีนด้วย สามารถเห็นได้จากภาษา ศิลปะ วรรณคดี วิถีชีวิตของชาวลาวได้รับอิทธิพลจากศาสนาพุทธมากทำให้ชาวลาวเป็นผู้มีความอดทนและยอมรับการเปลี่ยนแปลงได้ดี

## เทศกาล
เทศกาลที่สำคัญในลาวคือบุญผะเหวดซึ่งจัดขึ้นปีละครั้ง ใช้เวลา 2 วัน ส่วนใหญ่ตรงกับช่วงมกราคม – กุมภาพันธ์ โดยจะขึ้นกับปฏิทินทางจันทรคติ พระภิกษุจะเทศนาเรื่องมหาเวสสันดรชาดก หรือที่เรียกว่ามหาชาติ

## ดนตรี

ดนตรีของชาวลาวมีเครื่องดนตรีที่เป็นเอกลักษณ์คือแคน ในวงดนตรีมีนักร้องเรียกว่าหมอลำและคนเป่าแคนที่เรียกหมอแคน ลำสาละวันเป็นการแสดงที่มีชื่อเสียงของลาว

## ภาษา
ภาษาหลักของชาวลาวคือภาษาลาว แม้จะมีภาษาของชนกลุ่มน้อยต่างๆอีกมาในประเทศลาว ภาษาลาวเป็นภาษาที่มีการแสดงถึงระดับความสุภาพในภาษา

## อ้างอิง

## แหล่งข้อมูลอื่น

*Laos Cultural Profile (Ministry of Information and Culture/Visiting Arts)
*Plain  of Jars website (pages on cuisine, music, history and religion) 
*Lao culture (Lao way of life, Tradition, Architecture, Wedding and Baci)
สมาคมเอเชียตะวันออกเฉียงใต้

**สมาคมเอเชียตะวันออกเฉียงใต้** (Association of South-East Asia; ASA) เป็นการจัดตั้งองค์กรเพื่อแสดงความร่วมมือในภูมิภาค ตั้งขึ้นเมื่อ 31 กรกฎาคม พ.ศ. 2504 ที่กรุงเทพ สมาชิกประกอบด้วยไทย สหพันธรัฐมาลายา ฟิลิปปินส์ เพื่อเสริมสร้างความมั่นคงนอกเหนือจากพันธมิตรทางทหารคือซีโต้ แต่อีกสองปีต่อมาก็ประสบความล้มเหลว ซึ่งเป็นผลมาจากกรณีพิพาทระหว่างมลายากับฟิลิปปินส์ในการอ้างกรรมสิทธิ์เหนือซาบะฮ์ของฟิลิปปินส์ ฟิลิปปินส์หันไปสนับสนุนอินโดนีเซียในการดำเนินนโยบายเผชิญหน้ากับมาเลเซีย เพื่อขัดขวางการก่อตั้งมาเลเซีย มีความพยายามฟื้นฟูอาสาขึ้นอีกใน พ.ศ. 2509 แต่ในที่สุดก็ถูกแทนที่ด้วยอาเซียนที่ก่อตั้งใน พ.ศ. 2510 

ก่อนจะมีอาเซียน ประเทศต่างๆ ในเอเชียตะวันออกเฉียงใต้พยายามจัดตั้งองค์กรระดับภูมิภาคจำนวนหนึ่งเพื่อส่งเสริมการบูรณาการระดับภูมิภาค ซึ่งรวมถึงองค์กรสนธิสัญญาเอเชียตะวันออกเฉียงใต้ (SEATO) ในปี 1954 สมาคมเอเชียตะวันออกเฉียงใต้ (ASA) ในปี 1961 และ MAPHILINDO ซึ่งประกอบด้วยมาเลเซีย ฟิลิปปินส์ และอินโดนีเซียในปี 1963 ทั้งหมดนี้มีเป้าหมายเพื่อเสริมสร้างความสัมพันธ์ระหว่างประเทศในภูมิภาคและส่งเสริมความร่วมมือในด้านต่างๆ เช่น เศรษฐกิจ วิทยาศาสตร์ และวัฒนธรรม

แม้จะมีความพยายามดังกล่าว กระบวนการบูรณาการเหล่านี้ก็ให้ผลลัพธ์เพียงเล็กน้อย เนื่องจากประกอบด้วยประเทศในภูมิภาคเพียง 2-3 ประเทศเท่านั้น ความจำเป็นในการมีกระบวนการที่ครอบคลุมและมีประสิทธิภาพมากขึ้นนี้เองที่สร้างแรงบันดาลใจให้ ดร. ถนัด โคมัน รัฐมนตรีว่าการกระทรวงการต่างประเทศของประเทศไทยในขณะนั้น มองเห็นภาพสมาคมที่จะเป็นตัวแทนของประเทศต่างๆ ในเอเชียตะวันออกเฉียงใต้ในวงกว้างมากขึ้น

ในปี 1967 ดร. ถนัดได้เชิญคู่หูจากอินโดนีเซีย มาเลเซีย ฟิลิปปินส์ และสิงคโปร์มาหารือกันอย่างไม่เป็นทางการที่เมืองตากอากาศริมทะเลบางแสน การเจรจาดังกล่าวได้นำไปสู่ข้อตกลงจัดตั้งสมาคมประชาชาติแห่งเอเชียตะวันออกเฉียงใต้ (อาเซียน) โดยลงนามในปฏิญญากรุงเทพฯ เมื่อวันที่ 8 สิงหาคม พ.ศ. 2510

ปฏิญญากรุงเทพฯ ระบุว่าเป้าหมายและจุดประสงค์ของอาเซียนคือการส่งเสริมความร่วมมือที่แข็งขันและความช่วยเหลือซึ่งกันและกันในประเด็นที่เป็นประโยชน์ร่วมกันในด้านเศรษฐกิจ สังคม วัฒนธรรม การเกษตรและอุตสาหกรรม วิทยาศาสตร์ และการขนส่ง และเพื่อยกระดับมาตรฐานการครองชีพของประชาชน

## อ้างอิง

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 645

หมวดหมู่:เอเชียตะวันออกเฉียงใต้
สวัสดิ์ สืบสายพรหม

**สวัสดิ์ สืบสายพรหม** (เกิด 8 มกราคม พ.ศ. 2490) อดีตรัฐมนตรีช่วยว่าการเกษตรและสหกรณ์ อดีตสมาชิกสภาผู้แทนราษฎรจังหวัดศรีสะเกษ 4 สมัย และอดีตสมาชิกสภาองค์การบริหารส่วนจังหวัดศรีสะเกษ

## ประวัติ
สวัสดิ์ สืบสายพรหม เกิดเมื่อวันที่ 8 มกราคม พ.ศ. 2490 เป็นบุตรของนายแก้ว และ นางเสียงสี สืบสายพรหม จบการศึกษา จากวิทยาลัยเพาะช่าง 

## งานการเมือง
อดีตเคยเป็นสมาชิกสภาจังหวัดศรีสะเกษในช่วง พ.ศ. 2523 ถึง พ.ศ. 2526 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม แต่ได้รับเลือกตั้งในครั้งต่อมา (พ.ศ. 2529) และได้รับเลือกติดต่อกันรวม 4 ครั้ง

ในปี พ.ศ. 2531 เขาได้เข้าร่วมงานกับพรรคประชาชน และรับตำแหน่งเป็นกรรมการบริหารพรรค

สวัสดิ์ ได้รับแต่งตั้งเป็นรัฐมนตรีในรัฐบาลนายชวน หลีกภัย เป็นรัฐมนตรีช่วยว่าการกระทรวงเกษตรและสหกรณ์ (ครม.50)

ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ พันตำรวจเอกทิน วงศ์ปลั่ง จากพรรคชาติไทย ในปี 2549 ลงสมัครรับเลือกตั้งสมาชิกวุฒิสภาจังหวัดศรีสะเกษ และ การเลือกตั้ง ส.ส. พ.ศ. 2550 ได้รับการเลือกตั้งเป็นลำดับที่ 6 (จากผู้ที่ได้รับเลือกในเขตดังกล่าว 3 คน) หลังจากนั้นจึงได้วางมือทางการเมือง

### สมาชิกสภาผู้แทนราษฎร
สวัสดิ์ สืบสายพรหม ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดศรีสะเกษ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดศรีสะเกษ สังกัดพรรคประชาชน → พรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดศรีสะเกษ สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดศรีสะเกษ สังกัดพรรคความหวังใหม่

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอขุขันธ์
หมวดหมู่:นักการเมืองจากจังหวัดศรีสะเกษ
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:พรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคประชาชน (พ.ศ. 2531)
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:พรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ประเทือง วิจารณ์ปรีชา

**ประเทือง วิจารณ์ปรีชา** (31 กรกฎาคม พ.ศ. 2478 - 22 มีนาคม พ.ศ. 2568) อดีตรองโฆษกประจำสำนักนายกรัฐมนตรี อดีตโฆษกพรรคชาติไทย อดีตสมาชิกสภาผู้แทนราษฎรจังหวัดพิษณุโลก กับ อดีตสมาชิกสภาผู้แทนราษฎรจังหวัดสิงห์บุรี รวม 8 สมัย อดีตที่ปรึกษานายกองค์การบริหารส่วนจังหวัดสิงห์บุรี และอดีตรองนายกองค์การบริหารส่วนจังหวัดสิงห์บุรี

## ประวัติ
ประเทือง เกิดเมื่อวันที่ 31 กรกฎาคม พ.ศ. 2478 เป็นบุตรของนายสุย และนางโดม วิจารณ์ปรีชา จบการศึกษา ระดับประกาศนียบัตรวิชาชีพ จาก วิทยาลัยอุเทนถวาย  

ประเทือง ถึงแก่อนิจกรรมเมื่อวันที่ 22  มีนาคม พ.ศ. 2568 สิริรวมอายุ 89 ปี

## งานการเมือง
ประเทือง ลงเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม และได้รับเลือกเรื่อยมารวม 8 ครั้ง

ประเทือง เคยร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งโฆษกพรรคชาติประชาธิปไตย ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกสุจินดา คราประยูร (ครม.48) 

ประเทือง เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529

ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายพายัพ ปั้นเกตุ จากพรรคไทยรักไทย 

ปี พ.ศ. 2555 ประเทืองได้รับการแต่งตั้งเป็นรองนายกองค์การบริหารส่วนจังหวัดสิงห์บุรี และได้รับการแต่งตั้งเป็นที่ปรึกษานายกองค์การบริหารส่วนจังหวัดสิงห์บุรีเป็นตำแหน่งสุดท้าย

### สมาชิกสภาผู้แทนราษฎร
ประเทือง วิจารณ์ปรีชา ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดพิษณุโลก สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดพิษณุโลก สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดพิษณุโลก สังกัดพรรคชาติประชาชน (พ.ศ. 2522) → พรรคสยามประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดพิษณุโลก สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดพิษณุโลก สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสิงห์บุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสิงห์บุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสิงห์บุรี สังกัดพรรคชาติไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบางระจัน
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:สมาชิกสภาผู้แทนราษฎรจังหวัดสิงห์บุรี
หมวดหมู่:นักการเมืองพรรคกิจสังคม
หมวดหมู่:พรรคชาติประชาชน (พ.ศ. 2522)
หมวดหมู่:นักการเมืองพรรคสหประชาธิปไตย
หมวดหมู่:พรรคชาติประชาธิปไตย (พ.ศ. 2525)
หมวดหมู่:นักการเมืองพรรคชาติไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ไตลังเจีย

**ไตลังเจีย** () เป็นเมืองและเทศบาลแห่งหนึ่งในรัฐปารา ทางตอนเหนือของประเทศบราซิล ตั้งอยู่ห่างจากเบเล็ง เมืองหลวงของรัฐไปทางทิศใต้ประมาณ 260 กิโลเมตร จากการแบ่งภูมิภาคของสถาบันภูมิศาสตร์และสถิติศาสตร์บราซิล ไตลังเจียถือเป็นส่วนหนึ่งของเขตพื้นที่ระดับกลางนอร์แดสชีปาราเองซี () และเป็นส่วนหนึ่งของเขตพื้นที่ระดับย่อยโตแม-อาซู () ทิศเหนือติดต่อกับเขตเทศบาลเมืองอาการา ทิศตะวันออกติดต่อกับเขตเทศบาลเมืองโตแม-อาซู ทิศใต้ติดต่อกับเขตเทศบาลเมืองอีปีชูนาดูปารา และทิศตะวันตกติดต่อกับเขตเทศบาลเมืองโมฌู

เมืองไตลังเจียได้รับการจัดตั้งขึ้นใน พ.ศ. 2532 โดยนำชื่อเรียกประเทศไทยในภาษาโปรตุเกส (ภาษาราชการของประเทศ) มาตั้งเป็นชื่อเมือง เทศบาลมีพื้นที่การบริหารทั้งหมด 4,430.222 ตารางกิโลเมตร และมีจำนวนประชากรในความดูแล 79,297 คน (ณ พ.ศ. 2553) ตัวเมืองตั้งอยู่บริเวณชายขอบด้านทิศตะวันออกของป่าดิบชื้นแอมะซอน มีสภาพภูมิอากาศคล้ายคลึงกับประเทศไทย กิจกรรมทางเศรษฐกิจที่สำคัญของเมืองนี้ได้แก่ อุตสาหกรรมป่าไม้ รวมทั้งการปลูกข้าว ถั่ว และถั่วเหลือง

## อ้างอิง

หมวดหมู่:เมืองในรัฐปารา
เดอะมารีน 3 คนคลั่งล่าทะลุสุดขีดนรก

**เดอะมารีน 3 คนคลั่งล่าทะลุสุดขีดนรก** () เป็นภาพยนตร์แนวแอกชั่นอเมริกันในปี ค.ศ. 2013 นำแสดงโดยนักมวยปล้ำอาชีพ เดอะมิซ และกำกับโดย สก๊อตต์ ไวเบอร์ ออกฉายครั้งแรกในวันที่ 5 มีนาคม ค.ศ. 2013 ทุกโรงภาพยนตร์ในสหรัฐอเมริกา เป็นภาพยนตร์ที่ต่อจากภาคเดอะ มารีน 2 คนคลั่งล่าทะลุสุดขีดนรก

## นักแสดง
*ไมค์ "เดอะ มิซ" มิซานิน รับบทเป็น แจ็ค คาร์เตอร
*เนียล แมคโดโนด รับบทเป็น โจนาช พ็อพ
*ไมเคิล เอ็คลันด์ รับบทเป็น เอ็คเกิร์ต
*แอสลี เบลล์ รับบทเป็น ลิลล
*คาไมลลี ซัลไลแวน รับบทเป็น อาแมนด้า
*จาเรด คีโซ รับบทเป็น ฮาร์กิน
*เจฟฟ์ บอลลาร์ด รับบทเป็น ดาร์เรน

## อ้างอิง

## แหล่งข้อมูลอื่น
*

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์ภาคต่อ
หมวดหมู่:ดับเบิลยูดับเบิลยูอี สตูดิโอส
หมวดหมู่:ภาพยนตร์เกี่ยวกับเหล่านาวิกโยธินสหรัฐ
กีฬารักบี้ฟุตบอลในกีฬาแห่งชาติครั้งที่ 41

"รักบี้ฟุตบอล"ในการแข่งขันกีฬาแห่งชาติ ครั้งที่ 41 เชียงใหม่เกมส์ 

* มีการชิงชัย 3 เหรียญทอง
** ทีมชาย 15 คน มีทีมที่เข้าแข่งขัน 10 ทีม คือ กรุงเทพมหานคร เชียงใหม่ นครนายก นครปฐม พิษณุโลก ยะลา ร้อยเอ็ด สมุทรปราการ สุราษฎร์ธานี สุรินทร์ 
** ทีมชาย 7 คน มีทีมที่เข้าแข่งขัน 10 ทีม คือ กรุงเทพมหานคร เชียงใหม่ นครนายก นครปฐม พิษณุโลก ยะลา ร้อยเอ็ด สมุทรปราการ สุราษฎร์ธานี สุรินทร์
** ทีมหญิง 7 คน มีทีมที่เข้าแข่งขัน 10 ทีม คือ กรุงเทพมหานคร เชียงราย นครปฐม นครราชสีมา น่าน ปทุมธานี เพชรบุรี ร้อยเอ็ด เลย สุราษฎร์ธานี
  

* เริ่มแข่งขันวันที่ 7-19 ธันวาคม 2555
* สนามที่ใช้ในการแข่งขัน
** โรงเรียนปรินส์รอยแยลส์วิทยาลัย
** โรงเรียนมงฟอร์ตวิทยาลัย

## สรุปเหรียญรางวัล รักบี้ฟุตบอล

## สรุปผลการแข่งขัน

## ผลการแข่งขัน
### ทีมชาย 15 คน
#### สาย A

#### สาย B

#### รอบน๊อกเอ๊าท์

----

### ทีมชาย 7 คน
#### สาย A

#### สาย B

#### รอบน๊อกเอ๊าท์

----

### ทีมหญิง 7 คน
#### สาย A

#### สาย B

#### รอบน๊อกเอ๊าท์

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมรักบี้ฟุตบอลแห่งประเทศไทย ในพระบรมราชูปถัมภ์

หมวดหมู่:กีฬาแห่งชาติครั้งที่ 41
ดับเบิลยูซีดับเบิลยู ไลท์เฮฟวี่เวท แชมเปี้ยนชิพ

**ดับเบิลยูซีดับเบิลยู ไลท์เฮฟวี่เวท แชมเปี้ยนชิพ** () เป็นเข็มขัดแชมป์รองรุ่นไลท์เฮฟวี่เวทของเวิลด์แชมเปี้ยนชิพเรสต์ลิงที่ใช้ตั้งแต่ 27 ตุลาคม ค.ศ. 1991 จนถึง 2 กันยายน ค.ศ. 1992 

## รายนามการครองแชมป์ไลท์เฮฟวี่เวท WCW
;Key

## อ้างอิง

## แหล่งข้อมูลอื่น

*Official WWE Cruiserweight Championship Title History (includes WCW Light Heavyweight Champions)
*WCW Light Heavyweight Championship Title History at Wrestling-Titles.com

หมวดหมู่:เข็มขัดแชมป์ของดับเบิลยูซีดับเบิลยู
หมวดหมู่:แชมเปี้ยนชิพของมวยปล้ำรุ่นไลท์เฮฟวี่เวท
ปลาแบส

[thumb|[ปลาหมอโมโนคูลัส (*Cichla monoculus*) ปลาแบสชนิดหนึ่งที่มีขนาดใหญ่ พบในแหล่งน้ำจืดขนาดใหญ่ในทวีปอเมริกาใต้]]
**ปลาแบส** () เป็นชื่อสามัญของปลาหลายชนิดที่อยู่ในอันดับ Perciformes หรืออันดับปลากะพง ในหลายวงศ์ หลายสกุล และพบได้ทั้งในน้ำจืด, น้ำกร่อย และทะเล

โดยคำว่า "แบส" (Bass) มาจากภาษาอังกฤษกลางคำว่า "Bars" หมายถึง "ปลาเพิร์ช" (Perch)

## ตัวอย่างปลาแบส
*ปลาหมอออสเซลาริส (*Cichla ocellaris*) ในวงศ์ปลาหมอสี (Cichlidae)
*ปลาหมอโมโนคูลัส (*Cichla monoculus*) ในวงศ์ปลาหมอสี (Cichlidae)
*ปลาแบสปากใหญ่ (*Micropterus salmoides*) ในวงศ์ปลากะพงปากกว้าง (Centrarchidae)
*ปลาแบสปากเล็ก (*Micropterus dolomieu*) ในวงศ์ปลากะพงปากกว้าง (Centrarchidae)
*ปลาเก๋าดอกหมากยักษ์ (*Epinephelus tukula*) ในวงศ์ปลาเก๋า (Serranidae)

## อ้างอิง

หมวดหมู่:ปลาแบ่งตามชื่อสามัญ
หมวดหมู่:อันดับปลากะพง
ขวัญฤดี กลมกล่อม

**ขวัญฤดี กลมกล่อม** (เกิด 4 มิถุนายน พ.ศ. 2516) ชื่อเล่น **ขวัญ** เป็นนักแสดงหญิงชาวไทย เป็นนักแสดงที่มีผลงานทั้งละครโทรทัศน์ ภาพยนตร์ ละครเวที

## ประวัติ
**ขวัญฤดี กลมกล่อม** เริ่มเข้าสู่วงการบันเทิงตั้งแต่อายุ 10 ปี โดยเล่นละครโทรทัศน์เรื่อง *ตุ๊กตา (2526)* ทางช่อง 3 ซึ่งเป็นบทละครที่ดัดแปลงจากนิตยสารการ์ตูน*[[ตุ๊กตา (การ์ตูน)|ตุ๊กตา]]* โดยรับบทเป็น หนูไก่ และสร้างชื่อเสียงในบท ดาวเรือง นางเอกตอนเด็ก ในละครเรื่อง*[[สายโลหิต]] (2529)*  

เริ่มเป็นที่รู้จักจากการรับบทเป็น หม่อมเจ้ารัตนาวดี หรือ หญิงรัตน์ ในละครโทรทัศน์เรื่องปริศนา (2530) ซึ่งโด่งดังเป็นอย่างมาก 

ต่อมาได้รับบทนำเรื่องแรก ในละครโทรทัศน์เรื่อง *รัตนาวดี (2531)* รับบท หม่อมเจ้ารัตนาวดี นางเอกของเรื่องคู่กับ เกรียงไกร อุณหะนันทน์ จากนั้จึง็รับบทนำในละครโทรทัศน์ในช่วงหนึ่ง เช่น *หนึ่งในทรวง (2535)*, *แม่จอมยุ่ง* (2536), *ฟ้าเพียงดิน (2537)*, *ดารายัณ (2539)* และภาพยนตร์เช่น *รักคืนเรือน (2532)*, *เศรษฐีใหม่ (2532)*  แล้วจึงรับบทสมทบเรื่อยมา จนถึงปัจจุบัน

ขวัญฤดีจบการศึกษาจากโรงเรียนสตรีสมุทรปราการ  และระดับปริญญาตรี จาก คณะครุศาสตร์ จุฬาลงกรณ์มหาวิทยาลัย  ชีวิตส่วนตัวสมรสกับ อนุวัฒน์ นิวาตวงศ์  นักแสดง ตั้งแต่ 25 พฤศจิกายน พ.ศ. 2540 มีบุตรสาว 1 คน ชื่อ หยดน้ำ - นัดดาภรณ์ นิวาตวงศ์  (เกิด 14 ก.ค 41)

## ผลงาน
### ละครโทรทัศน์

### ภาพยนตร์

### ละครเวที

### โฆษณา

* แชมพูซิโฟเน่

### อื่นๆ
* ละครโครงการฟื้นฟูศีลธรรมโลก ตอน เมื่อฟ้าเปลี่ยนสี รับบท ไหม 

## อ้างอิง

## แหล่งข้อมูลอื่น

* Thai IMDB ขวัญฤดี กลมกล่อม
* NangDee ขวัญฤดี กลมกล่อม
* ฐานข้อมูล

หมวดหมู่:บุคคลจากกรุงเทพมหานคร
หมวดหมู่:นักแสดงเด็กชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนสตรีสมุทรปราการ
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
นาลอง กระรอกน้อยเหินฟ้า

**นาลอง (, )** เป็นการ์ตูนของประเทศเกาหลีใต้ โดยได้มีการออกอากาศในประเทศไทยทาง ทรู สปาร์ค,ช่อง 6,เวิร์คพอยท์ทีวี

## เนื้อเรื่อง
เป็นเรื่องที่เกิดขึ้นที่หมู่บ้านลาล่า ซึ่งมีป่าลูลู่ล้อมรอบอยู่ ที่นั่นมีกระรอกบินที่ชื่อ**นาลอง** ซึ่งอาศัยอยู่กับพ่อ พี่ๆ 10 ตัว และเพื่อนๆที่โรงเรียน

## รายชื่อตัวละครหลัก
* **นาลอง** กระรอกบินตัวผู้ มีนิสัยซื่อบื้อ
* **อุกย่า** นากตัวเมีย มีนิสัยขี้โมโห มักจะทะเลาะกับลีลี่อยู่บ่อยๆ
* **ซุงซุง** ลิงตัวผู้ มีนิสัยซุกซน ชอบการกลั่นแกล้งผู้อื่น
* **โทริ**  กระต่ายตัวเมีย มีนิสัยอ่อนโยน
* **โฮบี่**  เสือตัวผู้ มีนิสัยอ่อนโยน
* **ลีลี่**  นกตัวเมีย มีนิสัยขี้โมโห มักจะทะเลาะกับอุกย่าอยู่บ่อยๆ
* **เพนเกิ้ล**  นกเพนกวินตัวผู้ เป็นทั้งครูและดร. มักชอบคิดค้นสิ่งประดิษฐ์ต่างๆ 
* **แพนซี่** หมีแพนด้าตัวเมีย มีนิสัยอ่อนโยน
* **ทาโซริ** นกกระจอกเทศตัวผู้ มีนิสัยซื่อบื้อ โดยเวลาพูดจะเป็นเสียงร้อง
* **เฮบเวลาเวลา** มนุษย์ต่างดาว ตกมายังโลกเพราะยานอวกาศถูกดาวตกพุ่งชน

## รายชื่อตัวละครเสริม
* **พ่อของนาลอง** เป็นตำรวจ
* **พี่ชายของนาลอง 10 ตัว**
* **แม่ของอุกย่า**
* **พ่อของอุกย่า**
* **แม่ของซุงซุง**
* **พ่อของทาโซริ** เป็นนักร้องโอเปร่าชื่อดังระดับโลก
* **แม่ของทาโซริ** เป็นนักร้องโอเปร่าชื่อดังระดับโลก
* **พ่อของแพนซี่**
* **แม่ของโฮบี่** 
* **แม่ของโทริ**
* **พ่อของโทริ**
* **แม่ของลีลี่**
* **พ่อของลีลี่**
* **ปู่ตุ่น**

## เพลงประกอบ
* เพลงเปิด: 룰루숲속 랄라마을 뚜루뚜루뚜 나롱이 ประพันธ์โดย 이종교
* เพลงปิด: 언제나 ประพันธ์โดย 이종교

## อ้างอิง

## ดูเพิ่ม
* นาลอง 2
* นาลอง 3

## แหล่งข้อมูลอื่น
* Nalong Homepage  
* Studio Kaab Homepage 
* Koo Cheol Hoi Homepage

หมวดหมู่:การ์ตูนเกาหลีใต้
น
น
หมวดหมู่:รายการโทรทัศน์ภาษาเกาหลี
หมวดหมู่:ตัวละครที่เป็นกระรอก
หมวดหมู่:การ์ตูนทีวีแอนิเมชันเกี่ยวกับตระกูล
หมวดหมู่:การ์ตูนทีวีแอนิเมชันเกี่ยวกับกระรอก
หมวดหมู่:รายการโทรทัศน์เกาหลีใต้ที่เริ่มออกอากาศตั้งแต่ พ.ศ. 2547
หมวดหมู่:รายการโทรทัศน์เกาหลีใต้ที่ยุติการออกอากาศในปี พ.ศ. 2549
สโมสรฟุตบอลสเปรันซาโอซากะ-ทากัตสึกิ

**สโมสรฟุตบอลสเปรันซาโอซะกะ-ทะกะสึกิ** (; ) เป็นทีมฟุตบอลหญิงที่มีชื่อเสียงซึ่งเล่นในดิวิชัน 1 ของแอลลีกในประเทศญี่ปุ่น ทีมนี้ก่อตั้งขึ้นใน ค.ศ. 1976 ซึ่งเป็นช่วงก่อนลีกที่มีตามมาภายหลัง

ทีมนี้เคยมีนักกีฬาฟุตบอลหญิงทีมชาติไทยร่วมเล่นให้แก่ทีมดังกล่าวถึง 3 คน ซึ่งได้แก่ กาญจนา สังข์เงิน, พิสมัย สอนไสย์ และนภัทร สีเสริม

## ทีม

### ทีมปัจจุบัน
ณ วันที่ 5 เมษายน ค.ศ. 2015 - 

## นักฟุตบอลที่มีชื่อเสียงในอดีต
*  กาญจนา สังข์เงิน
*  พิสมัย สอนไสย์
*  นภัทร สีเสริม

## เกียรติยศ

### การแข่งขันในประเทศ
***[[แอลลีก|นะเดะชิโกะลีก]] ดิวิชัน 1**
****ชนะเลิศ (1 สมัย) : ค.ศ. 1994**
***[[นะเดะชิโกะลีกคัพ]]**
**รองชนะเลิศ (1 สมัย) : ค.ศ. 1998

## ผลการแข่งขัน

## การเปลี่ยนชื่อทีม
***โอซะกะ-ทะกะสึกิเลดีส์สปอร์ตคลับ** : ค.ศ. 1990
***มะสึชิตะเดนคิเลดีส์สปอร์ตคลับแบมบีนา** : ค.ศ. 1991 - 1994
***มะสึชิตะเดนคิพานาโซนิคแบมบีนา** : ค.ศ. 1995 - 1999
***สโมสรฟุตบอลสเปรันซาทะกะสึกิ** : ค.ศ. 2000 - 2011
***สโมสรฟุตบอลสเปรันซาโอซะกะ-ทะกะสึกิ** : ค.ศ. 2012 – ปัจจุบัน

## อ้างอิง

## แหล่งข้อมูลอื่น
* 
* 
* 
* 日本女子サッカーリーグ公式サイト内チーム紹介 

หมวดหมู่:สโมสรฟุตบอลหญิงในประเทศญี่ปุ่น
หมวดหมู่:สโมสรในนาเดชิโกะลีก
หมวดหมู่:สโมสรกีฬาที่ก่อตั้งในปี พ.ศ. 2519
หมวดหมู่:กีฬาในจังหวัดโอซากะ
หมวดหมู่:กัมบะ โอซากะ
ฟุตบอลหญิงเอเชียนคัพ 2014

**ฟุตบอลหญิงเอเชียนคัพ 2014** () เป็นการแข่งขันฟุตบอลหญิงของทีมชาติในสมาพันธ์ฟุตบอลเอเชีย (เอเอฟซี) และเพื่อทำการคัดเลือกทีมสู่การแข่งขันฟุตบอลโลกหญิง 2015  การแข่งขันนี้จะมีขึ้น ณ วันที่ 14–25 พฤษภาคม ค.ศ. 2014 ที่ประเทศเวียดนาม

## รอบคัดเลือก

การแข่งขันรอบสุดท้ายจะมีการแข่งขันโดย 8 ทีม ซึ่งมี 4 ทีมที่ได้สิทธิเข้าแข่งขันโดยอัตโนมัติจากการครองตำแหน่งในปี 2010 ขณะที่ทีมอื่นจะได้รับการพิจารณาจากการแข่งขันผ่านรอบคัดเลือก

ทีมชาติเกาหลีเหนือได้รับโทษห้ามเข้าร่วมการแข่งขันเนื่องจากถูกตรวจพบสารต้องห้ามระหว่างการแข่งขันฟุตบอลโลกหญิง 2011 ส่วนเวียดนามซึ่งเป็นเจ้าภาพจะต้องเล่นในรอบคัดเลือก โดยถ้าเวียดนามไม่ผ่านรอบคัดเลือกจะเลือกประเทศอื่นให้เป็นเจ้าภาพแทน

;สิทธิเข้าโดยตรง
*
*
*
*

;ผ่านรอบคัดเลือก
*
*
*
*

## รอบแบ่งกลุ่ม
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องพบกับทีมในกลุ่มของตนหนึ่งครั้ง และสองอันดับแรกของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามของทั้งสองกลุ่มจะเข้าแข่งขันเพื่อชิงอันดับห้าและผ่านการคัดเลือกเข้าสู่ฟุตบอลโลกรอบสุดท้าย

### กลุ่ม เอ

----

----

### กลุ่ม บี

----

----

## รอบแพ้คัดออก
### ตาราง

*เวลาท้องถิ่น ([[UTC+07:00|UTC+7]]).*

### รอบเพลย์ออฟอันดับห้า

### รอบรองชนะเลิศ

### ชิงอันดับสาม

### ชิงชนะเลิศ

### ทีมที่ผ่านคัดเลือก จาก ฟุตบอลโลกหญิง 2015 ทั้ง 5 ทีม
ทีมที่คัดเลือก 5 อันดับสูงสุด1 ใน 5 ทีม ฟุตบอลโลกหญิง 2015
## อันดับดาวซัลโว
;6 ประตู
* ลี่ หยาง
* พาร์ก อึน-ซุน

;3 ประตู

* แคทรีนา กอร์รี
* โซ โซ-ฮยุน

* ช็อน คา-อึล

* กาญจนา สังข์เงิน

;2 ประตู

* เคต กิลล์
* หลี่ ตงน่า
* อาซูซะ อิวาชิมิซุ
* นาโฮมิ คาวาซูมิ

* ชินัตสึ คิระ
* เอมิ นากาจิมะ
* มิซูโฮะ ซากางูชิ

* ยูกิ โองิมิ
* ชี  โซ-ยุน
* เล ทู ทัญ เฮือง

;1 ประตู

* ลิซา เดอ วันนา
* เคตลิน ฟอร์ด
* เอลิส เคลลอนด์-ไนต์
* หลี อิ่ง
* หมา เสี่ยวซวี่
* เริ่น กุ้ยซิน
* สวี่ เอี้ยนลู่

* นานาเซะ คิริว
* โฮมาเระ ซาวะ
* สเตฟานี อัล-นาเบอร์
* เมย์ซา ญบาเราะห์
* คว็อน ฮา-นุล
* พาร์ก ฮี-ยุง

* ยอ มิน-จี
* ยู ยุง-อา
* เย เย อู
* ดวงนภา ศรีตะลา
* เหงียน ถิ มวน
* เหงียน ถิ เตวี๊ยต ซุง

;1 ประตูจากการทำเข้าประตูตัวเอง

* แคลร์ โพลคิงฮอร์น
* เอนชิเราะห์ อัลฮยาซัต

* พาร์ก อึน-ซุน

* เล ถิ เทือง

## อ้างอิง

## แหล่งข้อมูลอื่น
* Official site at The-AFC.com
* Tournament at soccerway.com

หมวดหมู่:ฟุตบอลหญิงเอเชียนคัพ
หมวดหมู่:ประเทศเวียดนามในปี พ.ศ. 2557
หมวดหมู่:ฟุตบอลไทยในปี พ.ศ. 2557
|}
|}
โรเมลู ลูกากู

**โรเมลู เมนามา ลูกากู โบลินโกลี**  (; เกิด 13 พฤษภาคม ค.ศ. 1993) เป็นนักฟุตบอลชาวเบลเยียมเชื้อสายคองโก ปัจจุบันเล่นในตำแหน่งกองหน้าตัวเป้าให้แก่นาโปลี และทีมชาติเบลเยียม

ลูกากู เคยอยู่กับเชลซีมาก่อน และได้ถูกยืมตัวไปเล่นให้กับเวสต์บรอมวิชอัลเบียน ตลอดจนเอฟเวอร์ตัน จนกระทั่งเอฟเวอร์ตันได้ซื้อตัวมาอย่างถาวรในปลายเดือนกรกฎาคม ค.ศ. 2014 ด้วยราคาที่สูงที่สุดในประวัติศาสตร์สโมสร คือ 28 ล้านปอนด์ (ประมาณ 1,540 ล้านบาท) ด้วยสัญญา 5 ปี ในฤดูกาล 2015–16 ลูกากูเล่นได้อย่างโดดเด่น ได้ชื่อว่าเป็นผู้เล่นกองหน้าที่ตัวใหญ่ มีแรงปะทะมาก แต่คล่องแคล่วว่องไวและมีการยิงประตูที่เฉียบคม

ในนัดที่ 4 ของฤดูกาล 2016–17 เอฟเวอร์ตันเป็นฝ่ายบุกไปเยือนซันเดอร์แลนด์ ที่สนามสเตเดียมออฟไลต์ ลูกากูเป็นผู้ยิงแฮตทริกได้ในในนาทีที่ 60, 68 และ 71 นับเป็นผลการแข่งขันของนัดนี้ด้วย ทำให้เป็นผู้ยิงแฮตทริกแรกในพรีเมียร์ลีกฤดูกาลนี้ และจากผลการแข่งขันทำให้เอฟเวอร์ตันขึ้นสู่ที่ 3 ของอันดับตารางคะแนน

หลังจากที่ทำผลงานอันยอดเยี่ยมตลอด 3 ฤดูกาลให้กับเอฟเวอร์ตัน และมีชื่อติดทีมยอดเยี่ยมของพีเอฟเอในฤดูกาล 2016–17 ลูกากูได้เซ็นสัญญากับแมนเชสเตอร์ยูไนเต็ดใน ค.ศ. 2017 ค่าตัวโดยประมาณ 75 ล้านปอนด์ ทำให้เขากลายเป็นผู้เล่นชาวเบลเยียมที่มีค่าตัวสูงที่สุดในประวัติศาสตร์

ในนามทีมชาติเบลเยียม ลูกากูกลายเป็นผู้เล่นที่ทำประตูสูงสุดตลอดกาล เขาลงเล่นทีมชาติชุดใหญ่ครั้งแรกในปี 2010 ด้วยวัย 17 ปี หลังจากนั้น เขาได้ลงเล่นในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีกหนึ่งครั้ง สำหรับในการแข่งขันฟุตบอลโลก 2018 ลูกากูมีส่วนช่วยให้เบลเยียมจบอันดับที่ 3 เขาเป็นผู้ทำประตูสูงสุดอันดับที่ 2 และได้รับรางวัลรองเท้าทองแดงในรายการนั้น

## สถิติการค้าแข้ง
### สโมสร

### ทีมชาติ

### ประตูในนามทีมชาติ
:*อัปเดตล่าสุดเมื่อวันที่ 9 กันยายน 2019*

## เกียรติประวัติ
;อันเดอร์เลคต์
*เบลเจียนโปรลีก: 2009–10

;แมนเชสเตอร์ยูไนเต็ด
*เอฟเอคัพ รองชนะเลิศ: 2017–18
*ยูฟ่าซูเปอร์คัพ รองชนะเลิศ: 2017

; อินเตอร์มิลาน
*เซเรียอา: 2020–21
*ยูฟ่ายูโรปาลีก: 2019–20 (รองชนะเลิศ)

;นาโปลี
*เซเรียอา: 2024–25
*ซูแปร์โกปปาอีตาเลียนา: 2025–26
## อ้างอิง

## แหล่งข้อมูลอื่น

*Official Website 
*โรเมลู ลูกากู - Topforward
*Belgium Stats at Belgian FA
*
*

หมวดหมู่:กองหน้าฟุตบอล
หมวดหมู่:บุคคลจากแอนต์เวิร์ป
หมวดหมู่:นักฟุตบอลชาวเบลเยียม
หมวดหมู่:นักฟุตบอลทีมชาติเบลเยียม
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ฮอนด้า สตรีม

**ฮอนด้า สตรีม** () เป็นรถยนต์เอนกประสงค์ขนาดเล็ก (Compact MPV) ผลิตโดยฮอนด้า เริ่มผลิตเมื่อเดือนตุลาคม พ.ศ. 2543 เพื่อแทนที่ **ฮอนด้า ชัทเทิล** () รถมินิแวนที่นำฮอนด้า ซีวิค มาทำในรูปแบบมินิแวนเท่านั้น มีฐานการประกอบอยู่ที่ประเทศญี่ปุ่นและอินโดนีเซีย ปัจจุบัน ฮอนด้า สตรีม มีวิวัฒนาการตามช่วงเวลาได้ 2 รุ่น ดังนี้

## รุ่นที่ 1 (RN1–5; พ.ศ. 2543-2549)
250px|thumbnail|left|ฮอนด้า สตรีม รุ่นที่ 1
ฮอนด้า สตรีม รุ่นที่ 1 เริ่มผลิตเมื่อ พ.ศ. 2543 โดยสร้างขึ้นบนพื้นฐานของฮอนด้า ซีวิค เช่นเดียวกับรุ่น Shuttle มีตัวถังมินิแวน 5 ประตู ใช้ระบบขับเคลื่อนล้อหน้า และระบบขับเคลื่อนสี่ล้อ เครื่องยนต์มีให้เลือกทั้ง 1.7 ลิตร และ 2.0 ลิตร

ในประเทศอินโดนีเซีย ซึ่งเป็นตลาด Minivan ที่ใหญ่ที่สุดในโลก ฮอนด้าเคยส่งสตรีมเข้าไปผลิตและจำหน่ายในอินโดนีเซีย แต่เนื่องจากการประกอบที่ทำให้หลายคนเข็ดกับงานประกอบจากอินโดนีเซียไปพักใหญ่ ต่อให้มีการ Minorchange และย้ายโรงงานใหม่ แต่ก็ยังมีภาพเก่ามาอยู่เรื่อย ๆ จึงทำให้สตรีมไม่ประสบความสำเร็จมากนักในอาเซียน ในประเทศไทยก็เคยเกิดเหตุการณ์อย่างนี้เช่นเดียวกัน เนื่องจาก Honda มองเห็นความสำเร็จของ Chevrolet Zafira ในไทยทำให้ Honda มองว่าตลาดกลุ่มนี้น่าจะมีอนาคตในประเทศไทยเลยส่ง Stream เข้ามาจำหน่าย นำเข้าจากอินโดนีเซีย (PT Honda Prospect Motor) หวังจะตีค่ายแตกด้วยเทคโนโลยีเครื่องยนต์ที่ทันสมัย รวมถึงภาพลักษณ์แบรนด์ของฮอนด้าที่แข็งแกร่งกว่าจีเอ็ม (เชฟโรเลต) ในประเทศไทย ถึงแม้จีเอ็มจะเป็นผู้ผลิตรถยนต์อันดับ 1 ของโลกก็ตาม แต่ด้วยการโหมประชาสัมพันธ์ของจีเอ็ม รวมถึงโตโยต้าที่ส่ง Wish เข้ามาจำหน่าย รวมถึงการประกอบที่ไม่ดี ทำให้ลูกค้าเมินหน้าหนี แม้จะออกรุ่น Minorchange มาแก้ภาพลักษณ์ในปี พ.ศ. 2548 ก็ตาม ถือเป็นหนึ่งใน Honda หลาย ๆ รุ่นที่ไม่ประสบความสำเร็จในประเทศไทย

## รุ่นที่ 2 (RN6–9; พ.ศ. 2549-2557)
250px|thumbnail|right|ฮอนด้า สตรีม รุ่นที่ 2
ฮอนด้า สตรีม รุ่นที่ 2 เริ่มผลิตเมื่อ พ.ศ. 2549 จนถึง พ.ศ. 2557 รุ่นนี้ได้เลิกประกอบที่อินโดนีเซียแล้ว เนื่องจากงานประกอบทำให้ไม่ประสบความสำเร็จ รุ่นนี้ยังคงใช้พื้นฐานจาก Civic เหมือนเดิม ใช้ระบบขับเคลื่อนล้อหน้า และระบบขับเคลื่อนสี่ล้อ มีเครื่องยนต์ 1.8 ลิตร และ 2.0 ลิตร ระบบเกียร์เป็นเกียร์ธรรมดา 5 สปีด เกียร์อัตโนมัติ 5 สปีด และเกียร์อัตโนมัติ CVT

## อ้างอิง
* ทดลองขับ Honda FREED 1.5 L 5AT : Compact Minivan แสนหลั่นล้า แต่ราคาแพงเกิ๊นนน !? 
* ทดลองขับ Suzuki ERTIGA 1.4 L 5MT & 4AT : แน่ใจนะว่าเนี่ย แค่ Swift Minivan ? 
* 50 รถรุ่นดังในเมืองไทย 1985 - 2005 (Part I) 

สตรีม
สมชาย เบญจรงคกุล

**สมชาย เบญจรงคกุล** (เกิด 3 กันยายน พ.ศ. 2500) อดีตรัฐมนตรีช่วยว่าการกระทรวงสาธารณสุข ในรัฐบาลพลเอก ชวลิต ยงใจยุทธ และเป็นนักธุรกิจที่เคยดำรงตำแหน่งผู้บริหารหลายบริษัท

## ประวัติ
สมชาย เกิดเมื่อวันที่ 3 กันยายน พ.ศ. 2500 เป็นบุตรนายสุจินต์ เบญจรงคกุล กับนางกาญจนา เบญจรงคกุล (อมรรัตนกุล) มีพี่น้องรวม 4 คน คือ

* บุญชัย เบญจรงคกุล นักธุรกิจโทรคมนาคม สมรสกับ บงกช คงมาลัย
* วรรณา จิรกิติ (เบญจรงคกุล) สมรสกับประกอบ จิรกิติ สมาชิกสภาผู้แทนราษฎรแบบบัญชีรายชื่อ พรรคประชาธิปัตย์
* สมชาย เบญจรงคกุล 
* วิชัย เบญจรงคกุล 

สำเร็จการศึกษาระดับมัธยมศึกษา จากโรงเรียนกรุงเทพคริสเตียนวิทยาลัย และระดับปริญญาตรี คณะนิติศาสตร์ จากมหาวิทยาลัยรามคำแหง

ด้านครอบครัวสมรสกับเกรซ สิริวัฒนเวคิน มีบุตรธิดารวม 5 คน

## การทำงาน
สมชาย เป็นนักธุรกิจชาวไทย เคยดำรงตำแหน่งผู้บริหารบริษัทหลายแห่ง อาทิ เป็นประธานกรรมการบริหารบริษัท ไทยเซทเทิลไลท์ บริษัท ยูคอมอินเตอร์เนชั่นแนล คอมมูนิเกชั่น จำกัด บริษัท ยูไนเต็ด เรดิโอ จำกัด และเป็นกรรมการบริหารบริษัท ยูไนเต็ดคอมมูนิเกชั่น อินดัสตรี จำกัด (มหาชน) บริษัท โทเทิ่ล แอ็คเซ็ส คอมมูนิเกชั่น จำกัด (มหาชน) บริษัท เดลคอม เซอร์วิส (ประเทศไทย) บริษัท เวิร์ล เทเลคอม โฮลดิ้ง จำกัด ประธานกรรมการบริหาร บริษัทยูไนเต็ด เทเลคอม เซลส์ แอนด์ เซอร์วิสเซส จำกัด (ยูเทล) และเป็นผู้บริหารของกลุ่มบริษัทยูคอม

เคยลงรับสมัครเลือกตั้งสมาชิกสภาผู้แทนราษฎรจังหวัดสุโขทัยในปี พ.ศ. 2538 สังกัดพรรคกิจสังคมร่วมกับสมศักดิ์ เทพสุทิน แต่ไม่ได้รับการเลือกตั้งโดยสมศักดิ์ได้รับเลือกตั้งเพียงคนเดียว และต่อมาจึงได้มาเป็นที่ปรึกษารองนายกรัฐมนตรี (บุญพันธ์ แขวัฒนะ) ในปี พ.ศ. 2538 เป็นที่ปรึกษารองนายกรัฐมนตรี (มนตรี พงษ์พานิช) ในปี พ.ศ. 2539 และในปี พ.ศ. 2540 ในรัฐบาลพลเอก ชวลิต ยงใจยุทธ ได้รับแต่งตั้งเป็นรัฐมนตรีช่วยว่าการกระทรวงสาธารณสุข

## เครื่องราชอิสริยาภรณ์
* 
* 

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:พรรคกิจสังคม
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สันติ ชัยวิรัตนะ

**สันติ ชัยวิรัตนะ** (12 พฤศจิกายน พ.ศ. 2488 – 24 พฤษภาคม พ.ศ. 2543) อดีตนักการเมืองชาวไทย เป็นอดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดชัยภูมิ 7 สมัย เป็นพี่ชายของ ประสิทธิ์ ชัยวิรัตนะ อดีต สส.

## ประวัติ
สันติ เกิดเมื่อวันที่ 12 พฤศจิกายน พ.ศ. 2488 เป็นบุตรของนายฮวด นางอ่องแอ ชัยวิรัตนะ สำเร็นการศึกษาระดับมัธยมศึกษาปีที่ 4 จากโรงเรียนชัยภูมิภักดีชุมพล 

สันติ เสียชีวิตด้วยการถูกคนร้ายบุกยิง ณ สำนักงานบริษัท คอนซัลแทนท์ ออฟ เทคโนโลยี จำกัด อำเภอเมืองเชียงราย จังหวัดเชียงราย เมื่อวันที่ 24 พฤษภาคม พ.ศ. 2543 สิริอายุ 54 ปี

## งานการเมือง
อดีตเคยเป็นสมาชิกสภาเทศบาลเมืองชัยภูมิ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย ซึ่งได้รับเลือกตั้งในครั้งนั้น และได้รับเลือกติดต่อกันรวม 7 ครั้ง

สันติ ได้รับแต่งตั้งเป็นรัฐมนตรีช่วยว่าการกระทรวงมหาดไทย 2 สมัย คือ ในสมัยรัฐบาลพลเอกเปรม ติณสูลานนท์ (ครม.44) และ ในสมัยรัฐบาลพลเอกชาติชาย ชุณหะวัณ (ครม.45)  ซึ่งหลังจากนั้นเขาได้ออกมาเปิดโปงการทุจริตคอร์รัปชันจนเป็นที่ฮือฮามากที่สุดในรอบปี 2533 ว่ารัฐมนตรีของพรรคกิจสังคม ซึ่งเป็นพรรคร่วมรัฐบาล ต้องการหาเงินเข้าพรรคจำนวน 500 ล้านบาท แต่เนื่องจากตนเป็นรัฐมนตรีใหม่จึงไม่สามารถหาเงินเข้าพรรคได้ตามจำนวนที่สั่ง จึงเกิดปัญหา และยังระบุว่า ผู้ใหญ่ในพรรคสอนวิธีให้ทุจริต

ต่อมา เขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในสมัยรัฐบาลพลเอกสุจินดา คราประยูร (ครม.48) 

### สมาชิกสภาผู้แทนราษฎร
สันติ ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชัยภูมิ สังกัดพรรคสยามประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชัยภูมิ สังกัดพรรคประชาไทย → พรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชัยภูมิ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชัยภูมิ สังกัดพรรคเสรีธรรม (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชัยภูมิ สังกัดพรรคเสรีธรรม (พ.ศ. 2535)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองชัยภูมิ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคชาติไทย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคเสรีธรรม (พ.ศ. 2535)
หมวดหมู่:พรรคประชาธิปัตย์
หมวดหมู่:พรรคชาติพัฒนา (พ.ศ. 2535)
หมวดหมู่:บุคคลจากโรงเรียนชัยภูมิภักดีชุมพล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากอาวุธปืน
หมวดหมู่:นักการเมืองไทยที่ถูกลอบสังหาร
หมวดหมู่:บุคคลในประวัติศาสตร์กรุงรัตนโกสินทร์
นาลอง 3

**นาลอง 3 (, )** เป็นการ์ตูนของประเทศเกาหลีใต้ โดยมักจะรู้จักกันในชื่อ **กรีน เซฟเวอร์**(Green Saver) โดยได้มีการออกอากาศในประเทศไทยทาง ช่อง 6,เวิร์คพอยท์ทีวี

## เนื้อเรื่อง
ได้เกิดเรื่องร้ายแรงกับโลก เมื่อพวกต่างดาว(แก๊งดอนโซ)จากนอกโลกได้วางแผนที่จะทำลายสิ่งแวดล้อมทางธรรมชาติ และนำโลกไปขายให้ดาวทอกซิน เพื่อแลกกับเงิน(ความร่ำรวย,เป็นเศรษฐี) นาลอง อุกย่า และ อะชังนา ที่ได้รับพลังใหม่จากอุดดี้(ต้นไม้)(กลายเป็นขบวนการกรีนเซฟเวอร์) จึงได้ร่วมออกเดินทางตามหาพวกต่างดาวเพื่อขัดขวางแผนร้ายและช่วยเหลือสัตว์อื่นที่ถูกพวกต่างดาวโจมตี โดยพวกต่างดาวจะใช้ไซริดูดพลังของอุดดี้(ต้นไม้)ที่ปกป้องโลกอยู่ เพื่อนำพลังนั้นไปใช้ทำลายสิ่งแวดล้อมของโลก โดยที่แรกที่ถูกทำลายคือหมู่บ้านลาล่า 

## รายชื่อตัวละครหลัก
* **นาลอง**
** คำพูดแปลงร่าง อุดดี้บอร์ดเซฟเวอร์
** อุปกรณ์ ฟิงเกอร์บอร์ด = เน้นการโจมตี
:: กระรอกบินตัวผู้ โดยนาลองได้ออกเดินทางผจญภัยร่วมกับ อุกย่า กับ อะชังนา เพื่อขัดขวางพวกต่างดาวและนำไซริออกจากตัวอุดดี้(ต้นไม้)
* **อุกย่า**
** คำพูดแปลงร่าง อุดดี้คอมเซฟเวอร์
** อุปกรณ์ แล็ปท็อป = เน้นการป้องกัน
:: นากตัวเมีย โดยอุกย่าได้ออกเดินทางผจญภัยร่วมกับ นาลอง กับ อะชังนา เพื่อขัดขวางพวกต่างดาวและนำไซริออกจากตัวอุดดี้(ต้นไม้)
* **อะชังนา**
** คำพูดแปลงร่าง อุดดี้โยโย่เซฟเวอร์
** อุปกรณ์ โยโย่ = เน้นการมัดตัว
:: แมวตัวผู้ โดยอะชังนาได้ออกเดินทางผจญภัยร่วมกับ นาลอง กับ อุกย่า เพื่อช่วยเหลือกาก้าที่ถูกพวกต่างดาวลักพาตัว

## รายชื่อตัวละครเสริม
* **แก๊งดอนโซ (ดอนโซ, ดร.อัดชูตัน, ซง)** เป็นพวกที่ชอบความสกปรก มาจากนอกโลกและมีแผนที่จะทำให้โลกสกปรก เพื่อนำโลกไปขายให้ดาวทอกซินและกลายเป็นเศรษฐี
* **กาก้า** หุ่นยนต์ เป็นทั้งคทาอาวุธและเพื่อนของอะชังนา
* **ไท**  เสือตัวผู้ มีฟิงเกอร์บอร์ด คือ โกบอร์ด
* **เพนนี** หมาจิ้งจอกทะเลทรายตัวผู้ มีฟิงเกอร์บอร์ด คือ แซนดี้บอร์ด
* **คาน** หมึกยักษ์ตัวผู้ มีฟิงเกอร์บอร์ด คือ คราเคนบอร์ด
* **บาซิว** กิ้งก่าบาซิลิสก์ตัวผู้ มีฟิงเกอร์บอร์ด คือ บอร์ดลวงตา
* **มาติน** หมีขาวตัวผู้ มีฟิงเกอร์บอร์ด คือ ไททันบอร์ด
* **กอเลี่ยน** กอริลลาตัวผู้ มีฟิงเกอร์บอร์ด คือ บอร์ดสายฟ้า
* **อัลบา** นกอัลบาทรอสตัวผู้ มีฟิงเกอร์บอร์ด คือ สกายบอร์ด
* **แบตตี้** ค้างคาวตัวเมีย มีฟิงเกอร์บอร์ด คือ เมลติสบอร์ด
* **โคบี่** งูเห่าตัวผู้ มีฟิงเกอร์บอร์ด คือ บอร์ดเต้นระบำ

## เพลงประกอบ
* เพลงเปิด = 
* เพลงปิด =

## อ้างอิง

## ดูเพิ่ม
* นาลอง 1
* นาลอง 2

## แหล่งข้อมูลอื่น
* Nalong Homepage  
* Studio Kaab Homepage 
* Koo Cheol Hoi Homepage

หมวดหมู่:การ์ตูนเกาหลีใต้
หมวดหมู่:รายการโทรทัศน์ภาษาเกาหลี
หมวดหมู่:ตัวละครกลุ่มสาม
หมวดหมู่:ซูเปอร์ฮีโรที่เป็นสัตว์
หมวดหมู่:ซูเปอร์ฮีโรเด็ก
หมวดหมู่:ยอดมนุษย์เกาหลี
หมวดหมู่:การ์ตูนทีวีแอนิเมชันเกี่ยวกับกระรอก
หมวดหมู่:รายการโทรทัศน์เกาหลีใต้ที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์เกาหลีใต้ที่ยุติการออกอากาศในปี พ.ศ. 2553
จรูญ กุวานนท์

**จรูญ กุวานนท์** (3 พฤศจิกายน พ.ศ. 2467 – 26 มีนาคม พ.ศ. 2551) อดีตโฆษกประจำสำนักนายกรัฐมนตรี อดีตรองหัวหน้าพรรคสังคมชาตินิยม และอดีตสมาชิกสภาผู้แทนราษฎรจังหวัดปทุมธานี

## ประวัติ
จรูญ เกิดเมื่อวันที่ 3 พฤศจิกายน พ.ศ. 2467 ที่อำเภอลาดหลุมแก้ว จังหวัดปทุมธานี สำเร็จการศึกษาระดับเตรียมปริญญา จากมหาวิทยาลัยธรรมศาสตร์

## งานการเมือง
อดีตเคยเป็นนักหนังสือพิมพ์ และเคยดำรงตำแหน่งนายกสมาคมหนังสือพิมพ์แห่งประเทศไทย ในพระบรมราชูปถัมป์ ช่วงปี พ.ศ. 2513 ถึง พ.ศ. 2516 

จรูญ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2518 สังกัดพรรคสังคมชาตินิยม ซึ่งเขาดำรงตำแหน่งรองหัวหน้าพรรค ต่อมาในปี พ.ศ. 2519 เขาได้ลาออกจากพรรคสังคมชาตินิยมโดยให้เหตุผลว่าอุดมการณ์ไม่ตรงกัน และได้รับเลือกตั้งรวม 4 ครั้ง

จรูญ ได้รับแต่งตั้งเป็นโฆษกประจำสำนักนายกรัฐมนตรี (ปฏิบัติหน้าที่ชั่วคราว) ในรัฐบาลหม่อมราชวงศ์คึกฤทธิ์ ปราโมช (ครม.36)

### สมาชิกสภาผู้แทนราษฎร
จรูญ กุวานนท์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปทุมธานี สังกัดพรรคสังคมชาตินิยม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดปทุมธานี สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปทุมธานี สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดปทุมธานี สังกัดพรรคความหวังใหม่

## ถึงแก่อนิจกรรม
จรูญ ถึงแก่อนิจกรรมเมื่อวันที่ 26 มีนาคม พ.ศ. 2551 มีพิธีพระราชทานเพลิงศพเมื่อวันที่ 26 กรกฎาคม พ.ศ. 2551 ณ ฌาปนสถานกองทัพบก วัดโสมนัสราชวรวิหาร

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอลาดหลุมแก้ว
หมวดหมู่:นักหนังสือพิมพ์ชาวไทย
หมวดหมู่:นักเขียนชาวไทย
หมวดหมู่:นักการเมืองไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:นักการเมืองพรรคสังคมชาตินิยม
หมวดหมู่:พรรคกิจสังคม
หมวดหมู่:นักการเมืองพรรคประชากรไทย
หมวดหมู่:นักการเมืองพรรคความหวังใหม่
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เล สวน

**เล สวน** หรือ **เล หยวน** () เป็นเลขาธิการของพรรคคอมมิวนิสต์เวียดนามตั้งแต่เดือนกันยายน พ.ศ. 2503 จนถึงแก่อสัญกรรมเมื่อ 10 กรกฎาคม พ.ศ. 2529 สวนเป็นผู้นำที่สำคัญของพรรคหลังโฮจิมินห์ถึงแก่อสัญกรรมเมื่อ พ.ศ. 2512
 
สวนเกิดเมื่อ 7 เมษายน พ.ศ. 2450 ที่จังหวัดกว๋างจิ บิดาเป็นเจ้าหน้าที่รถไฟ เขาเข้าร่วมกับโฮจิมินห์เมื่อ พ.ศ. 2471 เขาเป็นสมาชิกร่วมก่อตั้งพรรคคอมมิวนิสต์อินโดจีนเมื่อ พ.ศ. 2473 เขาถูกฝรั่งเศสจับกุมและติดคุกนานถึง 10 ปี ได้รับการปล่อยตัวเมื่อ พ.ศ. 2488 สวนมีบทบาทในการส่งเสริมการปฏิวัติในภาคใต้ จนมีการแบ่งแยกเวียดนามเป็นสองประเทศ เขาจึงเดินทางมายังฮานอยใน พ.ศ. 2500 และร่วมงานกับพรรคคอมมิวนิสต์เวียดนาม จนกระทั่งมีการรวมประเทศ สวนเป็นผู้มีอิทธิพลในพรรค และเลือกดำเนินนโยบายสังคมนิยมแบบไม่ยืดหยุ่น รวมทั้งการรุกรานกัมพูชา และนิยมสหภาพโซเวียตจนตัดความสัมพันธ์กับสาธารณรัฐประชาชนจีน หลังจากที่สวนเสียชีวิตแล้ว นโยบายของพรรคจึงเน้นไปในทางปฏิรูปมากขึ้น

## อ้างอิง
* ไมเคิล ลีเฟอร์. **พจนานุกรมการเมืองสมัยใหม่ในเอเชียตะวันออกเฉียงใต้.** กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 511-512.

## แหล่งข้อมูลอื่น
* Bibliography: Writings by and about Lê Duẩn

หมวดหมู่:เลขาธิการพรรคคอมมิวนิสต์เวียดนาม
หมวดหมู่:นักการเมืองเวียดนาม
หมวดหมู่:บุคคลจากจังหวัดกว๋างจิ
ฟุตบอลหญิงชิงแชมป์เอเชีย 1983

**ฟุตบอลหญิงชิงแชมป์เอเชีย 1983** () ของสมาพันธ์ฟุตบอลเอเชีย เป็นการแข่งขันฟุตบอลหญิงชิงแชมป์เอเชียครั้งที่ 5 ซึ่งจัดขึ้นตั้งแต่ช่วงเดือนเมษายน พ.ศ. 2526 ในประเทศไทย โดยสมาชิกที่เข้าร่วมแข่ง คือ ไทย, อินเดีย, มาเลเซีย, สิงคโปร์, ฮ่องกง และฟิลิปปินส์ ผู้ชนะการแข่งขันในครั้งนี้คือทีมชาติไทยที่เข้าชิงชนะเลิศกับทีมชาติอินเดีย

ส่วนทีมชาติญี่ปุ่นและไต้หวันที่ได้รับการคาดหวังว่าจะเข้าแข่งขัน ได้มีการแจ้งถอนตัวให้ทราบไปก่อน

## รูปแบบ
แรกเริ่มนั้นมีแปดประเทศที่เต็มใจเข้าร่วมการแข่ง ซึ่งทั้งหมดได้รับการแบ่งออกเป็นสองกลุ่ม กลุ่มหนึ่งประกอบด้วยสิงคโปร์, มาเลเซีย, ญี่ปุ่น และไต้หวัน ส่วนอีกกลุ่มประกอบด้วยฮ่องกง, อินเดีย, ไทย และฟิลิปปินส์

หลังจากที่ไต้หวันและญี่ปุ่นถอนตัวออกจากการแข่งขัน หกทีมที่เหลือได้รับการจัดให้อยู่ในกลุ่มเดียวกันและเข้าแข่งขันแบบพบกันหมด

## รอบแบ่งกลุ่ม

### ผลการแข่ง
คะแนนรอบแรกไม่สมบูรณ์:

### อันดับสู่รอบชิงชนะเลิศ

## รอบแพ้คัดออก

### ชิงที่สาม

### ชิงชนะเลิศ

## ผู้ชนะ

## อ้างอิง

## แหล่งข้อมูลอื่น
* RSSSF.com

หมวดหมู่:ฟุตบอลหญิงเอเชียนคัพ
หมวดหมู่:การแข่งขันฟุตบอลนานาชาติที่ประเทศไทยเป็นเจ้าภาพ
หมวดหมู่:ฤดูกาลในฟุตบอลไทย
จัตุรนต์ คชสีห์

**จัตุรนต์ คชสีห์** (เกิด 19 เมษายน พ.ศ. 2490) อดีตสมาชิกสภาผู้แทนราษฎรจังหวัดชุมพร 2 สมัย

## ประวัติ
จัตุรนต์ เกิดเมื่อวันที่ 19 เมษายน พ.ศ. 2490 เป็นบุตรนายเชื่อม นางวอน คชสีห์ มีพี่น้อง 6 คน 

สำเร็จการศึกษาปริญญาตรี นิติศาสตรบัณฑิต จากมหาวิทยาลัยธรรมศาสตร์

## การทำงาน
อดีตเป็นทนายความ ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง 

เขาเคยเป็นกรรมการบริหารพรรคประชาชน ในปี พ.ศ. 2531

เขาลงสมัครรับเลือกตั้งในพื้นที่จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อชาติ แต่ไม่ได้รับเลือกตั้ง

### สมาชิกสภาผู้แทนราษฎร
จัตุรนต์ คชสีห์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชุมพร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชุมพร สังกัดพรรคประชาชน → พรรคชาติไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอหลังสวน
หมวดหมู่:ทนายความชาวไทย
หมวดหมู่:นักการเมืองจากจังหวัดชุมพร
หมวดหมู่:สมาชิกสภาผู้แทนราษฎรจังหวัดชุมพร
หมวดหมู่:พรรคสังคมนิยมแห่งประเทศไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคประชาชน (พ.ศ. 2531)
หมวดหมู่:นักการเมืองพรรคชาติไทย
หมวดหมู่:พรรคความหวังใหม่
หมวดหมู่:พรรคพลังธรรม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคเพื่อชาติ
หมวดหมู่:บุคคลจากโรงเรียนวัดบวรนิเวศ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
สรวงศ์ เทียนทอง

**สรวงศ์ เทียนทอง**  (เกิด 28 กรกฎาคม พ.ศ. 2518)  เป็นนักการเมืองชาวไทย รองหัวหน้าพรรคเพื่อไทย ดูแลพื้นที่ภาคกลาง อดีตรัฐมนตรีว่าการกระทรวงการท่องเที่ยวและกีฬา ในรัฐบาลแพทองธาร ชินวัตร อดีตรัฐมนตรีช่วยว่าการกระทรวงสาธารณสุข ในรัฐบาลยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดสระแก้ว

## ประวัติ
สรวงศ์ เกิดเมื่อวันที่ 28 กรกฎาคม พ.ศ. 2518 ที่ตำบลโนนหมากเค็ง อำเภอวัฒนานคร จังหวัดสระแก้ว (จังหวัดปราจีนบุรีในขณะนั้น) เป็นบุตรของนายเสนาะ เทียนทอง อดีตรัฐมนตรีว่าการกระทรวงมหาดไทย กับนางอุไรวรรณ เทียนทอง อดีตรัฐมนตรีว่าการกระทรวงวัฒนธรรม 
ด้านครอบครัวสมรสกับญาณิกา เทียนทอง (สกุลเดิม: ธงพานิช) มีบุตร 2 คน

สำเร็จการศึกษาระดับปริญญาตรี บริหารธุรกิจ สาขาธุรกิจระหว่างประเทศ จาก Johnson & Wales University ประเทศสหรัฐอเมริกา

## การทำงาน
สรวงศ์ ได้รับเลือกตั้งเป็นสมาชิกสภาผู้แทนราษฎรจังหวัดสระแก้วครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สอง ในสังกัดพรรคประชาราช ซึ่งมีนายเสนาะ เทียนทอง เป็นหัวหน้าพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สาม ในสังกัดพรรคเพื่อไทย

สรวงศ์ ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลยิ่งลักษณ์ ชินวัตร เมื่อปลายเดือนมิถุนายน พ.ศ. 2556 แทนชลน่าน ศรีแก้ว

ในเดือนพฤษภาคม พ.ศ. 2557 ได้รับมอบหมายจากคณะรัฐมนตรีให้ปฏิบัติหน้าที่รักษาราชการแทนรัฐมนตรีว่าการกระทรวงเทคโนโลยีสารสนเทศและการสื่อสาร แทนอนุดิษฐ์ นาครทรรพ ซึ่งพ้นจากตำแหน่งในระหว่างรักษาการ ตามคำวินิจฉัยของศาลรัฐธรรมนูญ

ต่อมาใน พ.ศ. 2562 เขาลงสมัครรับเลือกตั้งในจังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง ในขณะที่สมาชิกในตระกูลเทียนทองคนอื่น ๆ เช่น ฐานิสร์ เทียนทอง และตรีนุช เทียนทอง ที่ลงสมัครในนามพรรคพลังประชารัฐ ชนะการเลือกตั้งยกจังหวัด

ต่อมาใน พ.ศ. 2566 ลงสมัครรับเลือกตั้งในจังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคเพื่อไทย และได้รับเลือกตั้งอีกครั้ง ต่อมาเขาได้รับการแต่งตั้งเป็นเลขาธิการพรรคเพื่อไทย และในปี พ.ศ. 2567 ได้รับการแต่งตั้งให้เป็นรัฐมนตรีว่าการกระทรวงการท่องเที่ยวและกีฬา ในรัฐบาลแพทองธาร ชินวัตร

### สมาชิกสภาผู้แทนราษฎร
สรวงศ์ เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย ดังนี้
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสระแก้ว สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสระแก้ว สังกัดพรรคประชาราช
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสระแก้ว สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสระแก้ว สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลจากอำเภอวัฒนานคร
หมวดหมู่:สกุลเทียนทอง
หมวดหมู่:นักการเมืองจากจังหวัดสระแก้ว
หมวดหมู่:สมาชิกสภาผู้แทนราษฎรจังหวัดสระแก้ว
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคประชาราช
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.